S-4634/2022

Mál þetta, sem dómtekið var 22. nóvember sl., er höfðað með ákæru, útgefinni af héraðssaksóknara 6. október 2022, á hendur: „ G-kk-þgf G-kk-þgf B-kk-þgf, [...], [...], Reykjavík, fyrir brot gegn valdstjórninni, með því að hafa aðfararnótt laugardagsins 25. desember 2021:

1. í lögreglubifreið [...] á leið á lögreglustöðina við Hverfisgötu í Reykjavík, hótað lögreglumanni A og fjölskyldu hans og lögreglumanni B líkamsmeiðingum, en lögreglumennirnir voru þar við skyldustörf.

2. í fangamóttöku á lögreglustöðinni við Hverfisgötu í Reykjavík, hrækt í andlit lögreglumanns C, sem þar var við skyldustörf, með þeim afleiðingum að hrákinn fór í hægra auga og á hægri vanga hennar.

3. í fangamóttöku og í fangaklefa á lögreglustöðinni við Hverfisgötu í Reykjavík, hótað lögreglumanni D og fjölskyldu hans líkamsmeiðingum, en hann var þar við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar sem lög leyfa og verjandi ákærða krefst hæfilegrar þóknunar að mati dómsins.

I Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

I I

Ákærði er fæddur í [...]. Samkvæmt framlögðu sakavottorði, dags. 27. september 2022, hefur sakarferill ákærða ekki áhrif við ákvörðun refsingar nú. Við ákvörðun refsingar ákærða lítur dómurinn til þess, ákærða til málsbóta, að hann játaði brot sitt skýlaust yfir dómi, sbr. 8. töluliður 1. mgr. 70. gr. almennra hegningarlaga, og til 4. töluliðar sama lagaákvæðis vegna ungs aldurs ákærða. Til refsiþyngingar er horft til 2. málsliðar 1. mgr. 106. gr. sömu laga en brot ákærða beindust að opinberum starfsmönnum sem að lögum hafa heimild til líkamlegrar valdbeitingar. Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 60 daga, skilorðsbundið, eins og í dómsorði greinir.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 139.500 krónur, að meðtöldum virðisaukaskatti. Við ákvörðun þóknunar hefur einnig verið litið til vinnu lögmannsins á rannsóknarstigi. Þá greiði ákærði 69.679 krónur í annan sakarkostnað samkvæmt framlögðu yfirliti ákæruvaldsins.

Af hálfu ákæruvaldsins flutti málið K-kvk-nf D-kvk-nf S-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, G-kk-nf G-kk-nf B-kk-nf, sæti fangelsi í 60 daga en frestað skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarþóknun skipað verjanda síns, B-kk-ef E-kk-ef lögmanns, 139.500 krónur, og 69.679 krónur í annan í sakarkostnað.

S-kvk-nf E-kvk-nf K-kvk-nf (sign)